laion/Wikipedia-Exotic huggingface dataset:
ব্রতনৃত্য

ব্রতনৃত্য হচ্ছে একধরনের লোকনৃত্য। হিন্দু নারীরা পার্থিব কল্যাণ কামনায় ইষ্টদেবতার নিকট প্রার্থনা জানিয়ে যে আচারানুষ্ঠান পালন করে তাকে বলা হয় ব্রত। এই ব্রতের আনুষঙ্গ হিসেবে যে নৃত্য পরিবেশিত হয় তাকে ব্রতনৃত্য বলে। নারীরা ব্রত অনুষ্ঠান সম্মিলিতভাবে পালন করে এবং এর উদ্দেশ্যকে বাস্তবায়িত করার লক্ষ্যেই ব্রতনৃত্য করে থাকে। ব্রতের ছড়া বা গানে দৈহিক, মানসিক ও আধ্যাত্মিক যেসব কামনা-বাসনা প্রকাশ পায়, তার প্রতিফলন দেখতে পাওয়া যায় ব্রতনৃত্যে। ব্রতনৃত্যে ইহজাগতিক যে কামনা প্রকাশ পায় তাতে জটিল দর্শন বদলে থাকে জীবনের কথা। অধিকাংশ নৃত্যে কিশোরী মেয়েরাই অংশ নেয়। সধবা নারীরা সাধারণত সূর্যব্রত, কার্তিকব্রত ও মেঘরানীর কুলানামানো ব্রতে অংশ নেয়। শেষোক্ত ব্রতে কয়েকজন সধবা নারী মাথায় ঘোমটা দিয়ে ডান হাতে অাঁচল টেনে ধরে এবং মাথায় কুলা নিয়ে ছড়া বলতে বলতে নাচের ভঙ্গিতে ব্রতের স্থান কয়েকবার প্রদক্ষিণ করে। সাধারণত দুটি পা, দুটি হাত ও কব্জির আন্দোলনের ওপরই ব্রতনৃত্য নির্ভর করে। কোমরের ওপরের অংশ, বিশেষত হাত এবং ঊর্ধ্ববাহু দ্বারা তারা নানা ভঙ্গিতে বিচিত্রভাব প্রকাশ করে। এই অতি সাধারণ ভঙ্গিমার মাধ্যমেই নারীমনের আশা-আকাঙ্ক্ষা, কমনীয়তা ও সৌন্দর্য প্রকাশ পায়। ব্রতনৃত্য সর্বদা সমষ্টিগতভাবে এবং ঘড়ির কাঁটার বিপরীতে ধীরে ধীরে অনুষ্ঠিত হয়। হাতের মাধ্যমে বিভিন্ন মুদ্রার প্রকাশ ব্রতনৃত্যের প্রধান আকর্ষণ। কিশোরীদের ব্রতনৃত্যে যে ভঙ্গিমা প্রকাশ পায় তার সঙ্গে বিবাহিতা মহিলাদের মৌলিক পার্থক্য রয়েছে। বিবাহিতা মহিলারা কোমর ও দেহের সামনের অংশের আন্দোলন বেশি পরিমাণে করে, যার মাধ্যমে উর্বরতা ও মাতৃত্বের আকাঙ্ক্ষা এবং দেহগত কামনার স্থূল প্রকাশ ঘটে; অন্যদিকে কিশোরীদের নৃত্য শুধুই সাধারণ নৃত্যভঙ্গিমা। হুদুমদ্যাও পূজা ভাঁজো নাচ মেছেনি খেল
পেইটন এলিজাবেথ লি

পেইটন এলিজাবেথ লি (জন্ম মে ২২, ২০০৪) একজন মার্কিন অভিনেত্রী। তিনি মার্কিন শিশুতোষ চ্যানেল ডিজনি চ্যানেল এ প্রচারিত হাস্যরস ধারাবাহিক এন্ডি ম্যাক এ শিরোনামিক ভূমিকায় অভিনয় করার জন্য পরিচিত। লি এন্ডি ম্যাক ধারাবাহিকটিতে অভিনয় করার পূর্বে, মার্কিন টেলিভিশন চ্যানেল শোটাইম এ প্রচারিত হাস্যরস দৃশ্যকাব্যিক ধারাবাহিক শেইমলেস এ একজন "মেয়ে জোয়ান" ভূমিকায় এবং মার্কিন টেলিভিশন চ্যানেল সিবিএস এ প্রচারিত রাজনৈতিক দৃশ্যপট সমৃদ্ধ ধারাবাহিক স্কেন্ডাল এ "ভায়লেট" যিনি একজন "স্পেলিং বি" চ্যাম্পিয়ন, তার ভূমিকায় অভিনয় করেন। ২০১৭ সালের ৭ই এপ্রিল, ডিজনি চ্যানেলে তার অভিনীত ধারাবাহিক এন্ডি ম্যাক প্রথম দেখানো হয়। যখন লিকে মূল অভিনেত্রী হিসেবে এন্ডি ম্যাক অভিনয় করতে দেয়া সম্পর্কে নির্বাহী প্রযোজক টেরি মিন্সকি কে জিজ্ঞাসা করা হয়েছিল, তখন তিনি বলেন: "তিনি এটা পছন্দ করেছিলেন যে, লিকে দেখে মনে হয় না যে সে শিশু-তারকার তালিকায় আছে" , পরে আরো নিদৃষ্ট করেন যে, "পেইথন সম্পর্কে বিশিষ্ট করে বলতে গেলে বলা যায়, সে খুব সহজেই এই ভূমিকাটির দৃশ্যকাব্যিক এবং হাস্যরসমূলক এই উভয় দিকটিতেই পরিচারনা করতে পারে।" তার জন্ম মার্কিন যুক্তরাষ্ট্রের নিউ ইয়র্ক রাজ্যের নিউ ইয়র্ক শহরে, তিনি পরে ক্যালিফোর্নিয়া রাজ্যের ম্যানহাটন বিচ নামক শহরে চলে আসেন, এবং মাত্র ১০ বছর বয়সে অভিনয় করা শুরু করেন। লি একজন অর্ধ চৈনিক, যা তিনি তার পিতা থেকে প্রদত্ব হয়েছেন; তার পিতা এন্ড্রিউ টিনপু লি, যিনি পেশায় একজন অভিনেতা, যার সম্পর্কে তিনি বর্ণনা করতে যেয়ে বলেন "আমি একজন অভিনেত্রী হয়ে উঠার পেছনে মূল কারণ গুলোর মধ্যে একটি তিনি"। তার মাতা, জেনিফার ডোরমার লি, পেশায় একজন মনোবিৎ। তার একজন বড় বোন এবং একজন ছোট ভাই রয়েছে। "Disney Channel - Andi Mack - Show Bios (Peyton Elizabeth Lee)"। Disney ABC Press। সেপ্টেম্বর ২০, ২০১৮ তারিখে মূল থেকে আর্কাইভ করা। সংগ্রহের তারিখ জুলাই ১৫, ২০১৭।  "Andi Mack"। Disney ABC Press। মার্চ ২, ২০১৭। নভেম্বর ২৬, ২০১৭ তারিখে মূল থেকে আর্কাইভ করা। সংগ্রহের তারিখ ডিসেম্বর ২৬, ২০১৭।  Schwindt, Oriana (আগস্ট ৫, ২০১৬)। "Disney Channel Orders New Series 'Andi Mack' From 'Lizzie McGuire' Creator"। Variety।  Miller, Gregory E. (নভেম্বর ১১, ২০১৫)। "Lizzie McGuire Creator Gets New Disney Channel Show"। TV Insider।  Barnes, Brooks (মার্চ ১০, ২০১৭)। "Kids Are Getting Older Quicker. And Disney Tries to Adapt."। The New York Times।  Hill, Jim (এপ্রিল ১৪, ২০১৭)। ""Lizzie McGuire" creator maxes out mother-daughter dynamics with "Andi M"। The Huffington Post।  Hixon, Michael (এপ্রিল ৩, ২০১৭)। "Manhattan Beach student stars in new Disney Channel series 'Andi Mack'"। The Beach Reporter।  Kowalski, Kristine Hope (মে ১৭, ২০১৭)। "Peyton Elizabeth Lee Opens Up About Her Family's Heritage"। Twist Magazine। আগস্ট ৬, ২০১৭ তারিখে মূল থেকে আর্কাইভ করা। সংগ্রহের তারিখ ডিসেম্বর ২৬, ২০১৭।  Adamson, Sydney। "Peyton Elizabeth Lee"। Girls' Life Magazine। সংগ্রহের তারিখ মে ১৯, ২০১৭।  ইন্টারনেট মুভি ডেটাবেজে পেইটন এলিজাবেথ লি (ইংরেজি)
মুন্সি কবির উদ্দিন আহমেদ

শহীদ মুন্সি কবির উদ্দিন আহমেদ হলেন বাংলাদেশের একজন প্রখ্যাত মুক্তিযোদ্ধা ও সমাজসেবক। মুক্তিযুদ্ধে অনন্য সাধারণ অবদানের জন্য ২০১৪ সালে তাকে “স্বাধীনতা ও মুক্তিযুদ্ধে স্বাধীনতা পুরস্কার” প্রদান করা হয়। এদেশের[কোনটি?] স্বাধিকার আন্দোলন ও মুক্তিযুদ্ধে অসাধারণ অবদানের জন্য ২০১৪ সালে দেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে। স্বাধীনতা ও মুক্তিযুদ্ধে স্বাধীনতা পুরস্কার বিজয়ীদের তালিকা। "স্বাধীনতা পুরস্কারপ্রাপ্ত ব্যক্তি/প্রতিষ্ঠানের তালিকা"। মন্ত্রিপরিষদ বিভাগ, গণপ্রজাতন্ত্রী বাংলাদেশ সরকার। ১ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ২৬ ডিসেম্বর ২০১৭।  সানজিদা খান (জানুয়ারি ২০০৩)। "জাতীয় পুরস্কার: স্বাধীনতা দিবস পুরস্কার"। সিরাজুল ইসলাম। [[বাংলাপিডিয়া]]। ঢাকা: এশিয়াটিক সোসাইটি বাংলাদেশ। আইএসবিএন 984-32-0576-6। সংগ্রহের তারিখ ২৬ ডিসেম্বর ২০১৭। স্বাধীনতা দিবস পুরস্কার সর্বোচ্চ রাষ্ট্রীয় পুরস্কার।  ইউআরএল–উইকিসংযোগ দ্বন্দ্ব (সাহায্য) "স্বাধীনতা পদকের অর্থমূল্য বাড়ছে"। কালেরকন্ঠ অনলাইন। ২ মার্চ ২০১৬। সংগ্রহের তারিখ ২৬ ডিসেম্বর ২০১৭।  "এবার স্বাধীনতা পদক পেলেন ১৬ ব্যক্তি ও সংস্থা"। এনটিভি অনলাইন। ২৪ মার্চ ২০১৬। ১ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ২৬ ডিসেম্বর ২০১৭।
নকীব খান

নকীব খান (জন্ম: ১৮ মার্চ ১৯৬০) হলেন বাংলাদেশী সঙ্গীতশিল্পী, গীতিকার ও সুরকার। নকীব খান ১৯৬০ সালের ১৮ মার্চ চট্টগ্রাম জেলার লোহাগাড়া উপজেলার চুনতি ইউনিয়নে জন্মগ্রহণ করেন। তার বাবার নাম আইয়ুব খান ও মায়ের নাম আক্তার জাহান খান। নকীব খান চট্টগ্রামের কাজেম আলী স্কুল থেকে মাধ্যমিক, চট্টগ্রাম কলেজ থেকে উচ্চ মাধ্যমিক এবং চট্টগ্রাম বিশ্ববিদ্যালয় থেকে একাউন্টিং বিষয়ে স্নাতক সম্পন্ন করেন। নকীব খান কিশোরজীবনেই ব্যান্ড সংগীতের সাথে যুক্ত হয়ে পড়েন। বালার্ক নামের ব্যান্ডে গায়ক ও পিয়ানোবাদক হিসেবে সঙ্গীতাঙ্গনে আত্মপ্রকাশ ঘটে। এরপরে ১৯৭৪ সালে “সোলস্” এ যুক্ত হন। তার যোগদানের পর নিজেদের সুর ও কথায় গান কম্পোজ শুরু হয়। সোলস্ এ দশ বছর কাজ করার পর চট্টগ্রাম ছেড়ে তিনি ঢাকায় চলে আসেন এবং ১৯৮৫ সালে রেঁনেসা নামে ব্যান্ড গড়ে তুলেন। এর তিন বছর পর ১৯৮৮ সালে ব্যান্ডটির প্রথম অ্যালবাম রেনেসাঁ বাজারে আসে। পরবর্তীতে ১৯৯৩ সালে তৃতীয় বিশ্ব নামে দ্বিতীয়, ১৯৯৮ সালে ৭১-এর রেনেসাঁ নামে তৃতীয় এবং ২০০৪ সালে একুশ শতকের রেনেসাঁ নামে চতুর্থ অ্যালবাম প্রকাশ হয়। তার উল্লেখযোগ্য গানের মধ্যে রয়েছে - নিজ কণ্ঠে ‘মন শুধু মন ছুঁয়েছে’, আইয়ুব বাচ্চুর কণ্ঠে ‘এখন অনেক রাত’, ‘তুমি বললে’, কুমার বিশ্বজিতের কণ্ঠে ‘তোরে পুতুলের মতো করে সাজিয়ে’, ক্লোজআপ ওয়ান থিম সং ‘যদি লক্ষ্য থাকে অটুট’। নকীব খান ১৯৯৩ সালে নুসরাত খানকে বিয়ে করেন। বর্তমানে তিনি এক কন্যা ও এক পুত্র সন্তানের জনক। তার মেয়ের নাম ফাবিহা খান এবং ছেলের নাম জারিফ খান। পেশাগত জীবনে নকীব খান নেসলে বাংলাদেশ-এর কর্পোরেট বিষয়ক পরিচালক হিসেবে কর্মরত আছেন। এর আগে প্রায় আট বছর চাকরি জীবনের শুরুতে ফিলিপস বাংলাদেশ লিমিটেড এবং বিওসি বাংলাদেশ লিমিটেড-এ চাকরি করেন। এছাড়াও, তিনি মিউজিক কম্পোজার সোসাইটি বাংলাদেশ এর সভাপতি হিসেবেও দায়িত্ব পালন করছেন। Prothom Alo। "৬২-তে নকীব খান"। Prothom Alo। সংগ্রহের তারিখ ২০২২-০৩-১৮।  jugantor.com। "জনপ্রিয়তার চেয়ে মানুষের ভালোবাসা বড় : নকীব খান"। jugantor.com। সংগ্রহের তারিখ ২০১৭-১২-২৬। [স্থায়ীভাবে অকার্যকর সংযোগ] "নকীব খানের ছিমছাম জীবন"। প্রথম আলো। সংগ্রহের তারিখ ২০১৭-১২-২৬।  "লোহাগাড়ায় এক পরিবারের দেশের বিখ্যাত তিন ব্যান্ড শিল্পী, (Legend) কিংবদন্তী'র কথাঃ – লোহাগাড়াবিডি.কম"। lohagarabd.com। [স্থায়ীভাবে অকার্যকর সংযোগ] jugantor.com। "জনপ্রিয়তার চেয়ে মানুষের ভালোবাসা বড় : নকীব খান"। jugantor.com। [স্থায়ীভাবে অকার্যকর সংযোগ] "আসছে রেনেসাঁর পঞ্চম অ্যালবাম"। ২০১৬-০৬-২৬ তারিখে মূল থেকে আর্কাইভ করা।  "শুভ জন্মদিন : নকীব খান"। www.bhorerkagoj.com। ২৯ মে ২০১৮ তারিখে মূল থেকে আর্কাইভ করা।  ৭. জন্ম তারিখ: ১৮ মার্চ, ১৯৬০ [১]
জবরদস্ত প্রেমিক

জবরদস্ত প্রেমিক ২০১৬ সালে মুক্তি পাওয়া ওড়িয়া চলচ্চিত্র। চলচ্চিত্রটির পরিচালক ও চিত্রনাট্যকার দক্ষিণ ভারতের পরিচালক রাজু সরভায়া। ছবিটি যৌথভাবে প্রযোজনা করেছেন অরুণ পাণ্ডিয়ান ও কবিতা পাণ্ডিয়ান। বাবুশান ঝিলিক ভট্টাচার্য্য মিহির দাস অপরাজিতা মহান্তি প্রিয়াংকা মহাপাত্র হরিহর মহাপাত্র সিদ্ধার্থ বিদুস্মিতা সরোজ দাস দেবু পট্টনায়ক পুষ্পা পণ্ডা অঙ্কিতা রাউত Jabardast Premika (2016)- www.imdb.com (৪ জানুয়ারি, ২০১৮ তারিখে সংগৃহিত) Jabardast Premika (2016) Full Cast & Crew- www.imdb.com (৪ জানুয়ারি, ২০১৮ তারিখে সংগৃহিত)
মান্দার চাঁদওয়াদকর

মান্দার চাঁদওয়াদকর (জন্ম: ২৭ জুলাই, ১৯৭৬) হচ্ছেন একজন ভারতীয় টেলিভিশন অভিনেতা। তিনি হিন্দি এবং মারাঠী ভাষার স্বল্প দৈর্ঘ্যের চলচ্চিত্রে উপস্থিত হওয়ার পাশাপাশি বেশ কিছু থিয়েটারেও উপস্থিত হয়েছেন। তিনি বেশিরভাগ ক্ষেত্রে কমেডি চরিত্রে অভিনয় করেন এবং বর্তমানে তিনি সাব টিভিতে সম্প্রচারিত জনপ্রিয় ধারাবাহিক তারাক মেহতা কা উল্টা চশমায় আত্মারাম তুকারাম ভিড় নামে গোকুলধাম সোসাইটির সম্পাদকের পাশাপাশি একজন শিক্ষকের চরিত্রে অভিনয় করছেন। তিনি ১৯৯৭ সাল হতে ২০০০ সাল পর্যন্ত দুবাইয়ে একজন মেকানিক্যাল ইঞ্জিনিয়ার হিসাবে কাজ করেছেন। ১৯৯৮ সালে, তিনি "প্রতিবিম্ব" নামে তার নিজস্ব থিয়েটার গ্রুপ গঠন করেন এবং সেখানে তিনটি হিন্দি / উর্দু ভাষার কমেডি নাটকে অভিনয় করেন। এছাড়াও তিনি বেশ কয়েকটি একক নাটক পরিচালনা করেছেন। তিনি হিন্দি ও মারাঠি উভয় ভাষার নাটকে সক্রিয় ছিলেন। তিনি হিন্দি ও মারাঠি ভাষায় সব মিলিয়ে প্রায় ৩০টির বেশি নাটকে কাজ করেছেন। "Mandar Chandwadkar is not "like Bhide in real life"। সংগ্রহের তারিখ ৩০ অক্টোবর ২০১৩।  "Article in Daily Bhaskar"। সংগ্রহের তারিখ ৩০ অক্টোবর ২০১৫।  "Lesser known facts about the cast of 'Taarak Mehta Ka Ooltah Chashmah'"। সংগ্রহের তারিখ ৩০ জানুয়ারি ২০১৬।  "MandarKunal Chandwadkar - Artist Profile"। সংগ্রহের তারিখ ৩০ অক্টোবর ২০১৩।  ইন্টারনেট মুভি ডেটাবেজে মান্দার চাঁদওয়াদকর (ইংরেজি)
দজ্জাল: দ্য স্লেয়ার অ্যান্ড হিজ ফলোয়ার্স

দাজ্জাল: দ্য স্লেয়ার অ্যান্ড হিজ় ফলোয়ার্স ২০১৮ সালের অ্যানিমেটকৃত ষড়যন্ত্র-রোমাঞ্চ চলচ্চিত্র, যেটি বর্তমান মধ্যপ্রাচ্য সংকট নিয়ে তৈরী। এটি রচনা ও পরিচালনা করেছেন রানা আবরার। প্রভাবশালী রাজ্যের বিশ্বকে নিয়ন্ত্রণ করার প্রাচূণ পরিকল্পনা এবং অন্যদিকে পৃথিবীকে বিশৃঙ্খলা থেকে রক্ষার জন্য গৃহীত পদক্ষেপকে নিয়ে চলচ্চিত্রটির গল্প রচিত। চার অল্প বয়স্ক ছেলে দাজ্জালের অনুসারীদের ষড়যন্ত্র থেকে বিশ্বকে সুরক্ষার জন্য শান্তিরক্ষা কর্মসূচী তৈরি করে। তারা এর জন্য এক উন্মাদকে বেছে নেয়।যে কিনা দাজ্জালের অনুসারী। যারা মনে করে দাজ্জাল একক রাজা হিসাবে বিশ্বকে শাসন করবে ।সে পুরো বিশ্ব ও সমস্ত ধর্ম ধ্বংস করার জন্য এক বিশ্ব সরকার গঠন করবে। নভেম্বর ২০১৬ এ চলচ্চিত্রের আনুষ্ঠানিক ঘোষণা করা হয়। ৩ মে ২০১৭ তারিখে প্রথম অফিসিয়াল ট্রেলার মুক্তি পায়। চলচ্চিত্রটি ২০১৯ সালের জুলাই মাসে বিশ্বব্যাপী মুক্তি পায়। এর সময়কাল ১০০ মিনিট। ছবিটি ৬ টি ভাষায় মুক্তি পাবে: ইংরেজি, আরবী, তুর্কি, মালে, ইন্দোনেশীয় এবং উর্দু। Shahid, Araiz (২০১৮-০১-০২)। "These Pakistani Films Will Hit The Screen In 2018!"। Bolojawan.com (ইংরেজি ভাষায়)। ২০১৮-০২-২৩ তারিখে মূল থেকে আর্কাইভ করা। সংগ্রহের তারিখ ২০১৮-০২-১১।  Shah, Saud। "Dajjal Cast, Release Date, Box Office Collection and Trailer"। pakistani.pk (ইংরেজি ভাষায়)। সংগ্রহের তারিখ ২০১৮-০২-১১।  "دانلود انیمیشن Dajjal the Slayer and His Followers 2018 | دانلود روز"। دانلود روز (ফার্সি ভাষায়)। ২০১৮-০২-০৮ তারিখে মূল থেকে আর্কাইভ করা। সংগ্রহের তারিখ ২০১৮-০২-১১।  Ghana, Modern। "Islamic Animated Film 'Dajjal the Slayer and His Followers' Dropped Second Trailer on Friday: New Animated Characters and Poster Revealed"। Modern Ghana (ইংরেজি ভাষায়)। সংগ্রহের তারিখ ২০১৮-০২-১১।  Dajjal the Slayer and His Followers [2018] (ইংরেজি ভাষায়), ২০১৭-১২-২০ তারিখে মূল থেকে আর্কাইভ করা, সংগ্রহের তারিখ ২০১৮-০২-১১ উদ্ধৃতি টেমপ্লেট ইংরেজি প্যারামিটার ব্যবহার করেছে (link) Desk, HIP (২০১৭-১০-৩১)। "New Pakistani Animated Movie "Dajjal (The Slayer and his Followers)" trailer out now!"। HIP (ইংরেজি ভাষায়)। ২০২২-১২-১১ তারিখে মূল থেকে আর্কাইভ করা। সংগ্রহের তারিখ ২০১৮-০২-১১।  ki, Nefrayto dedi (২০১৮-১২-১৬)। "Deccaliyet Hakkında Bir Komplo-Gerilim Animasyonu: "Dajjal: The Slayer and His Followers""। Kayıp Rıhtım (তুর্কি ভাষায়)। সংগ্রহের তারিখ ২০১৯-০৭-১১।  "Dajjal the Slayer and His Followers [2018]"। Noopler। ডিসেম্বর ১, ২০১৭ তারিখে মূল থেকে আর্কাইভ করা। সংগ্রহের তারিখ নভেম্বর ১, ২০১৭।  Desk, H. I. P. (২০১৭-১০-৩১)। "New Pakistani Animated Movie "Dajjal (The Slayer and his Followers)" trailer out now!"। HIP (ইংরেজি ভাষায়)। ২০১৯-০৭-১৩ তারিখে মূল থেকে আর্কাইভ করা। সংগ্রহের তারিখ ২০২০-০২-০৯।  দাপ্তরিক ওয়েবসাইট ইন্টারনেট মুভি ডেটাবেজে Dajjal (The Slayer and His Followers) (ইংরেজি) Dajjal (The Slayer and His Followers) official trailer on Youtube ফেসবুকে দজ্জাল: দ্য স্লেয়ার অ্যান্ড হিজ ফলোয়ার্স
দয়া শঙ্কর পাণ্ডে

দয়া শঙ্কর পাণ্ডে (জন্ম: ১৯ নভেম্বর ১৯৬৫) হচ্ছেন একজন ভারতীয় চলচ্চিত্র এবং টেলিভিশন অভিনেতা। তিনি লগান (২০০১), গঙ্গাজল (২০০৩), স্বদেশ (২০০৪) এবং রাজনীতির (২০১০) মতো সুপার হিট হিন্দি চলচ্চিত্রে অভিনয় করেছেন। তিনি ১৯৯৩ সালের চলচ্চিত্র পেহলা নাশার মাধ্যমে তার কর্মজীবন শুরু করেন। তিনি বর্তমানে সাব টিভিতে সম্প্রচারিত জনপ্রিয় ধারাবাহিক তারাক মেহতা কা উল্টা চশমায় চালু পান্ডে চরিত্রে অভিনয় করছেন। http://www.bollywoodhungama.com/more/photos/view/stills/parties-and-events/id/1575784 "Pandey"। ৪ নভেম্বর ২০১৪ তারিখে মূল থেকে আর্কাইভ করা। সংগ্রহের তারিখ ৭ জানুয়ারি ২০১৩।  ইন্টারনেট মুভি ডেটাবেজে দয়া শঙ্কর পাণ্ডে (ইংরেজি)
১৯৪১-এর আন্দামান দ্বীপপুঞ্জের ভূমিকম্প

১৯৪১ আন্দামান দ্বীপপুঞ্জের ভূমিকম্প ২৬ জুন ভারতের আন্দামান দ্বীপপুঞ্জে আঘাত হানে যার মাত্রা ৭.৭ থেকে ৮.১ ছিল। দ্বিতীয় বিশ্বযুদ্ধ চলাকালে দক্ষিণ-পূর্ব এশিয়ার ধ্বংসযজ্ঞের তুলনায় এই ভূমিকম্পের ঘটনাবলী খুব কমই জানা যায়। এই ভূমিকম্পের ফলে আন্দামান দ্বীপপুঞ্জে ব্যাপক ক্ষয়ক্ষতি হয় এবং ৮,০০০ থেকেও বেশি লোক প্রাণ হারায় এবং এরফলে ভারতের আন্দামান ও নিকোবর দ্বীপপুঞ্জ, এবং শ্রীলঙ্কায় সুনামি দেখা দেয়। সুনামির কারণে বাংলাদেশ, মায়ানমার, এবং থাইল্যান্ডও ক্ষতিগ্রস্ত হতে পারে। ভারতে ভূমিকম্পের তালিকা Martin, S.; Szeliga, W. (২০১০), "A Catalog of Felt Intensity Data for 570 Earthquakes in India from 1636 to 2009", Bulletin of the Seismological Society of America, Electronic Supplement (table S2), Seismological Society of America, 100 (2): 562–569, ডিওআই:10.1785/0120080328, ১২ নভেম্বর ২০১৬ তারিখে মূল থেকে আর্কাইভ করা, সংগ্রহের তারিখ ২৬ ডিসেম্বর ২০১৭ উদ্ধৃতি টেমপ্লেট ইংরেজি প্যারামিটার ব্যবহার করেছে (link) উৎস Earthquake and tsunami of June 25, 1941 in the Andaman Sea and the Bay of Bengal – George Pararas-Carayannis 1941 Tsunami in the Bay of Bengal – Lamont–Doherty Earth Observatory
মোল্লা জালাল উদ্দীন আহমেদ

মোল্লা জালাল উদ্দীন আহমেদ (১ ফেব্রুয়ারি ১৯২৬ - ১৮ ডিসেম্বর ১৯৭৯) ছিলেন বাংলাদেশের একজন রাজনীতিবিদ। তিনি ১৯৭২-১৯৭৩ সালে তিনি আওয়ামী লীগ সরকারের মন্ত্রী ছিলেন। ফরিদপুর-১১ ও ফরিদপুর-১০ আসনের তিনি সাবেক সংসদ সদস্য। মোল্লা জালাল উদ্দীন আহমেদ গোপালগঞ্জ জেলার সদর উপজেলার বড়ফা গ্রামে ১৯২৬ সালের ১ ফেব্রুয়ারি জন্মগ্রহণ করেন। ১৯৫২ সাল ঢাকা বিশ্ববিদ্যালয় থেকে রাষ্ট্রবিজ্ঞানে এমএ ডিগ্রী এবং ১৯৫৩ সালে একই বিশ্ববিদ্যালয় থেকে এলএলবি ডিগ্রী অর্জন করেন। পড়াশোনা শেষ করে ঢাকা কোর্টে আইন পেশায় যোগ দেন। মোল্লা জালাল উদ্দীন আহমেদ পেশাগত জীবনে একজন আইনজীবী ছিলেন। এছাড়া বিভিন্ন সময়ে বাংলাদেশ সরকারের মন্ত্রী ছিলেন। মোল্লা জালাল উদ্দীন আহমেদ ছাত্র অবস্থা থেকেই রাজনীতিতে সক্রিয় হয়ে উঠেন। তিনি বঙ্গীয় মুসলিম ছাত্রলীগের সদস্য ছিলেন। ১৯৪১ সালে তাকে ফরিদপুর শহর শাখার সভাপতি করা হয়। এরপর জেলা শাখার সাংগঠনিক সম্পাদক, সিলেট রেফারেন্ডামে নেতৃত্বদানকারী এবং আওয়ামী মুসলিম লীগের প্রতিষ্ঠাতা-সদস্যদের একজন ছিলেন। ১৯৪৯ সালে ঢাকা বিশ্ববিদ্যালয়ের নিম্নবেতনভুক কর্মচারীদের ধর্মঘট চলছিলো, তিনি উক্ত ধর্মঘটে সমর্থন করেন ও আন্দোলন পরিচালনার দায়ে তিনি সলিমুল্লাহ মুসলিম হল থেকে বহিষ্কৃত হন। ১৯৬৪ থেকে ১৯৭২ সাল পর্যন্ত তিনি আওয়ামী লীগের কার্যনির্বাহী কমিটির সদস্য ছিলেন। ভাষা আন্দোলনে তিনি সক্রিয় ভূমিকা পালন করেন। তিনি একজন ভাষা সৈনিক। ১৯৬৬ সালে বঙ্গবন্ধুর ছয়দফা আন্দোলনকালে নিরাপত্তা আইনে তিনি গ্রেফতার হন। তাকে জেলে বন্দি রাখা হয়। ১৯৬৮ সালে জেল থেকে মুক্তিলাভ করেন। ১৯৬৯ সালে প্রেসিডেন্ট আইয়ুব খান কর্তৃক রাওয়ালপিন্ডি গোলটেবিল বৈঠকে আওয়ামী লীগের প্রতিনিধি হিসেবে যোগ দেন। ১৯৭০ সালে তিনি পাকিস্তান জাতীয় পরিষদের সদস্য নির্বাচিত হন। ১৯৭১ সালে মুক্তিযুদ্ধ চলাকালে মুজিবনগর সরকারের দূত হিসেবে মধ্যপ্রাচ্য সফর করেন। বৈরুতে তিনি বাংলাদেশ মিশনের প্রধান ছিলেন। ১৯৭২-৭৩ সালে তিনি আওয়ামী লীগ সরকারের ডাক, তার ও টেলিফোন দফতরের এবং পরে বন, মৎস্য ও পশুপালন, ভূমি রাজস্ব ও ভূমি সংস্কার মন্ত্রীর দায়িত্ব পালন করেন।  ১৯৭৪ সালে স্বাস্থ্যগত কারণে তিনি মন্ত্রিসভা থেকে পদত্যাগ করেন। ১৯৭৩ সালের প্রথম জাতীয় সংসদ নির্বাচনে তিনি আওয়ামী লীগের প্রার্থী হিসেবে ফরিদপুর-১১ আসনের উপনির্বাচনে সংসদ সদস্য নির্বাচিত হন। ১৯৭৯ সালের দ্বিতীয় জাতীয় সংসদ নির্বাচনে তিনি আওয়ামী লীগের প্রার্থী হিসেবে ফরিদপুর-১০ আসন থেকে সংসদ সদস্য নির্বাচিত হন। মোল্লা জালাল উদ্দীন আহমেদ ১৮ ডিসেম্বর ১৯৭৯ সালে ঢাকায় তার মৃত্যু হয়। Rahman, Syedur। Historical Dictionary of Bangladesh (ইংরেজি ভাষায়)। Scarecrow Press। পৃষ্ঠা 306। আইএসবিএন 9780810874534। সংগ্রহের তারিখ ৯ অক্টোবর ২০১৬।  "আহমদ, মোল্লা জালালুদ্দিন - বাংলাপিডিয়া"। সংগ্রহের তারিখ ২০১৮-০১-০১।  "১ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৯ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "২য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৪ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।
এপি

এপি বলতে নিম্নের যেকোনো ভুক্তি নির্দেশিত হতে পারে: অন্ধ্র প্রদেশ, ভারতের একটি রাজ্য এসোসিয়েটেড প্রেস, মার্কিন সংবাদ সংস্থা আয়ুর্বেদিক ফার্মাসিউটিক্যাল্‌স, বাংলাদেশের একটি আয়ুর্বেদিক প্রতিষ্ঠান। এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
কারিতাস

কারিতাস একটি আন্তর্জাতিক রোমান ক্যাথলিক সাহায্য সংস্থা, যা ১৬৫টি সংস্থার সমন্বয়ে ২০০টির বেশি দেশে তার কার্যক্রম চালিয়ে যাচ্ছে। ১৮৯৭ সালের ৯ নভেম্বরে লোরেঞ্জ ওয়ার্থম্যান কারিতাস প্রতিষ্ঠা করেছিলেন। কারিতাস সুইজারল্যান্ডে ১৯০১ সালে এবং মার্কিন যুক্তরাষ্ট্রে ১৯১০ সালে গঠিত হয়। কারিতাস একটি উন্নত বিশ্ব গড়ার লক্ষ্যে দরিদ্র ও নিপীড়িতদের নিয়ে কাজ করে। কারিতাস বাংলাদেশ প্রাকৃতিক দুর্যোগে আর্থিক ও বস্ত্তগত সহায়তা প্রদানের পাশাপাশি দুর্যোগ আক্রান্ত জনগণের সক্ষমতা বৃদ্ধিতে নানামুখী পদক্ষেপ গ্রহণ করে থাকে। Bhorerkagoj। "কারিতাস"। www.bhorerkagoj.net। ১১ এপ্রিল ২০১৮ তারিখে মূল থেকে আর্কাইভ করা। সংগ্রহের তারিখ ২৭ ডিসেম্বর ২০১৭।  বাংলাপিডিয়ায় কারিতাস
ইয়াহইয়া ইবনে মা'ঈন

ইয়াহইয়া ইবনে মা'ঈন (আরবি: يحيى بن معين) ছিলেন প্রাথমিক যুগের একজন বিশিষ্ট ইসলামী পণ্ডিত। তিনি ছিলেন পারস্য বংশোদ্ভূত। তিনি ইমাম আহমাদ বিন হাম্বলের ঘনিষ্ঠ বন্ধু ছিলেন। এবং তার মতই ইলমুর রিজালের বিশেষজ্ঞ ছিলেন। ইবনে হাম্বল রহঃ, আলী ইবনুল মাদিনী, ইবনে আবি শায়বাহ এবং ইবনে মা'ঈন; এই চারজনকে হাদীছ শাস্ত্রের শ্রেষ্ঠ লেখক হিসেবে বিবেচনা করা হয়ে থাকে। তার শিক্ষকদের মধ্যে উল্লেখযোগ্য কয়েকজন হচ্ছেন; ইবনুল মুবারক , ইসমাইল ইবনে ইয়াশ, আবাদ ইবনে আবাদ, ইবনে উয়াইনাহ , আবু মুয়াবিয়া, হাতিম ইবনে ইসমাইল, ইমাম ওয়াকি, আব্দুর রাজ্জাক, হাফস ইবনে গিয়াশ প্রমুখ বিশ্ববিখ্যাত বিদ্বান মনিষীগণ। তার বিশিষ্ট কয়েকজন ছাত্র হচ্ছেঃ ইমাম আহমদ বিন হাম্বল, মুহাম্মাদ বিন সা'দ, আবু খায়সামাহ, ইমাম বুখারী, ইমাম মুসলিম, আবু হাতিম, আবু দাউদ প্রমুখ। জ্ঞানার্জনের প্রতি তার ছিল অশেষ আগ্রহ। তার পিতা মৃত্যুর সময় তার জন্য ১০ লক্ষ ৫০ হাজার দিরহাম রেখে যান, ইলমের ভালোবাসায় ইবনে মা'ঈন তার সমুদয় সম্পত্তি ব্যয় করে ফেলেন। শেষ পর্যন্ত এক জোড়া জুতা বাদে আর কিছুই তার অবশিষ্ট ছিল না। তিনি হাদীছ শিক্ষার জন্য বিভিন্ন অঞ্চলে, নগরে, গ্রামে পণ্ডিতদের কাছে যেতেন; এভাবে তিনি ভ্রমণ করেন, বসরা, বাগদাদ, হারান, দামেস্ক, আল-রাসাফাহ, আর-রায়, সান'আ, কুফা, মিশর এবং মক্কাসহ বহু অঞ্চল। হাদীছ শাস্ত্রে বিশেষ করে ইলমুর রিজালে তার বিশেষ অবদান রয়েছে। যদিও তিনি বহু গ্রন্থ লিখেছিলেন, সঙ্কলন করেছিলেন কিন্তু বেশিরভাগ-ই আজ পাওয়া যায় না। তিনি মাত্র মাত্র ২০ বছর বয়স থেকে লিখতে শুরু করেন। বর্তমানে যে গ্রন্থগুলোর অস্তিত্ব আছে এর মধ্যে উল্লেখযোগ্য কয়েকটি হচ্ছে, মা'রিফাতুল আল-রিজাল, তারিখ উসমান বিন সা'ঈদ আদ-দারিমী, ইয়াহইয়া ইবনে মা'ঈন ওয়া কিতাবুল তারিখ এবং মিন কালাম আবি জাকারিয়্যা ইয়াহইয়া ইবনে মা'ঈন ফিল রিজাল। "Muslim American Society"। Masnet.org। ২০০৩-১০-০৯। ২০০৮-১০-১৯ তারিখে মূল থেকে আর্কাইভ করা। সংগ্রহের তারিখ ২০১০-০৪-১০।  Frye, ed. by R.N. (১৯৭৫)। The Cambridge history of Iran. (Repr. সংস্করণ)। London: Cambridge U.P.। পৃষ্ঠা 471। আইএসবিএন 978-0-521-20093-6। উদ্ধৃতি শৈলী রক্ষণাবেক্ষণ: অতিরিক্ত লেখা: লেখকগণের তালিকা (link) CS1 maint: Extra text: authors list (link) "Rijal: narrators of the Muwatta of Imam Muhammad"। Bogvaerker.dk। ২০০৫-০১-০৮। সংগ্রহের তারিখ ২০১০-০৪-১০।  Ibn al-Jawzi, The Life of Ibn Hanbal, pg. 45. Trns. Michael Cooperson. New York: New York University Press, 2016. আইএসবিএন ৯৭৮১৪৭৯৮০৫৩০৩ Siyar Aʿlām al-Nubalā’, Vol 11, pg. 72. Al-Kamāl fī Asmā' al-Rijāl, Vol. 31, pg. 544 – 546 Tārīkh Bagdād, Vol 16, pg. 263. Siyar Aʿlām al-Nubalā’, Vol 11, pg. 72. Tahzīb Al-Kamāl fī Asmā' al-Rijāl, Vol. 31, pg. 546 Maʿrifatul ‘l-Rijāl, Vol 1, pg. 5. Tārīkh Bagdād, Vol 16, pg. 265 Maʿrifatul al-Rijāl, Vol 1, pg. 7 – 8. Maʿrifatul ‘l-Rijāl, Vol 1, pg. 16 Maʿrifatul ‘l-Rijāl, Vol 1, pg. 6 Siyar Aʿlām al-Nubalā’, Vol 11, pg. 77 Ma’rifatul ‘l-Rijāl, Vol 1, pg. 16
দরবেশ ঘূর্ণি

দরবেশ ঘূর্ণি বা সুফি ঘূর্ণি  ছেমার একটি প্রকারভেদ বা এক প্রকারের শারীরিকভাবে সক্রিয় ধ্যান যা সুফিদের মধ্যে জন্ম নেয় এবং যা এখনো মৌলাবিয়া তরিকা এবং রিফাই-মারুফি মত অনেক তরিকার সুফিরা এই নৃত্যের অনুশীলন করে থাকেন। এটি একটি প্রথাগত ধ্যান অনুশীলন যা ছেমায় (সুফিদের ইবাদতের বিশেষ নৃত্য) বা ওরছ শরীফে (সাধারণত সুফিদের ওফাত দিবস উপলক্ষে পালন করা হয়) পালন করা হয়ে থাকে যাতে দরবেশ বা সুফিরা পরিপূর্ণ মানব বা ইনসানে কামেলের মর্যাদা অর্জন করতে পারেন। দ্বাদশ শতাব্দিতে, সুফি জালালুদ্দীন রুমী প্রথমবারের মতো এমন একটি ত্বরীকা গঠনের চেষ্টা করেন যার মাধ্যমে একজন শিষ্য বা মুরীদ একটি নির্দেশিত পথ অনুসরণ করে আপন মুর্শিদ বা পীরের সেবা করার মাধ্যমে মুর্শিদ বা পীরের সাথে নিজের একটি আত্মিক সর্ম্পক প্রতিষ্ঠিত হয়। এই সম্প্রদায়ের এমন সদস্যকে পারসি ভাষায় দরবেশ হিসেবে বলা হয়ে থাকে। "The Whirling Dervishes | History Today"। www.historytoday.com। সংগ্রহের তারিখ ২০২০-১২-১৪।
মঁসিয়ে ভের্দু

মঁসিয়ে ভের্দু (ইংরেজি: Monsieur Verdoux) হল ১৯৪৭ সালে মুক্তিপ্রাপ্ত মার্কিন ব্ল্যাক কমেডি চলচ্চিত্র। এটি প্রযোজনা ও পরিচালনা করেন চার্লি চ্যাপলিন। অরসন ওয়েলসের গল্প ভাবনা অবলম্বনে চলচ্চিত্রটির চিত্রনাট্য রচনা করেছেন চার্লি চ্যাপলিন নিজেই এবং তিনি নাম ভূমিকায়ও অভিনয় করেন। অঁরি দেসির লঁদ্রু নামে এক সিরিয়াল কিলারের জীবনী এই চলচ্চিত্রের মূল অনুপ্রেরণা। এতে অন্যান্য চরিত্রে অভিনয় করেন মার্থা রাই, উইলিয়াম ফ্রলি, ও মেরিলিন ন্যাশ। মঁসিয়ে ভের্দু ছবিটির উদ্বোধনী প্রদর্শনী হয় ১৯৪৭ সালের ১১ এপ্রিল নিউইয়র্ক শহরের ব্রডওয়ে থিয়েটারে এবং এতে উল্লেখিত চ্যাপলিনের রাজনৈতিক মতাদর্শ নিয়ে বিতর্কের সৃষ্টি হয়। চার্লি চ্যাপলিন - অঁরি ভের্দু। তার অন্যান্য নামগুলো হল মঁসিয়ে ভার্নে মঁসিয়ে বঁহো মঁসিয়ে ফ্লোরে মার্থা রাই - অ্যানাবেলা বঁহো, যিনি ভের্দুকে নাবিক বঁহো মনে করেন, যে প্রায়ই সমুদ্র যাত্রায় বের হয়। ইসবেল এলসম - মারি গ্রোস্নে, বয়স্ক বিধবা যিনি ভার্নের (ভের্দু) কাছ থেকে থেলমার বাড়ি কিনতে ইচ্ছুক। হেলেন হেই - ইভন্নে, মারির বন্ধু। মার্গারেট হফম্যান - লিডিয়া ফ্লোরে, যিনি ভের্দুকে প্রকৌশলী ফ্লোরে মনে করেন, যে মাস খানেক যাবত বাড়ি থেকে বাইরে রয়েছেন। মেরিলিন ন্যাশ - তরুণী, ভের্দু যাকে বিষ পান করিয়ে মেরে ফেলতে চায়। বারবারা স্ল্যাটার - ফুল বিক্রেতা আরভিং বেকন - পিয়ের কোভাই আল্মিরা সেশন্স - লিনা কোভাই ইউলা মরগ্যান - ফিবি কোভাই উইলিয়াম ফ্রলি - জঁ লা সাল ফ্রিৎজ লেইবার - ফাদার ফারু ম্যাডি করেল - মোনা ভের্দু রবার্ট লুইস - মরিস বোতেলো, ভের্দুর বন্ধু। Balio, Tino (২০০৯)। United Artists: The Company Built by the Stars। ইউনিভার্সিটি অব উইসকনসিন প্রেস। পৃষ্ঠা 214। আইএসবিএন 978-0-299-23004-3।  "Actress Marilyn Nash dies, Starred with Chaplin in 'Monsieur Verdoux'"। ভ্যারাইটি। ২০১১-১০-১৪। সংগ্রহের তারিখ ২৭ ডিসেম্বর ২০১৭। [স্থায়ীভাবে অকার্যকর সংযোগ] ভট্টাচার্য, বাবলু (১৩ জুলাই ২০১৫)। "মঁসিয়ে ভের্দু ও চার্লি চ্যাপলিন"। ঢাকা টাইমস। ২৬ ফেব্রুয়ারি ২০২১ তারিখে মূল থেকে আর্কাইভ করা। সংগ্রহের তারিখ ২৭ ডিসেম্বর ২০১৭।  উইকিউক্তিতে মঁসিয়ে ভের্দু সম্পর্কিত উক্তির সংকলন রয়েছে। অলমুভিতে মঁসিয়ে ভের্দু (ইংরেজি) ইন্টারনেট মুভি ডেটাবেজে মঁসিয়ে ভের্দু (ইংরেজি) টিসিএম চলচ্চিত্র ডেটাবেজে মঁসিয়ে ভের্দু DVD Journal article by Mark Bourne